Kaardimaja (USA sari)

"Kaardimaja" (inglise "House of Cards") on USA draamasari, mis põhineb Michael Dobbsi romaanil. Tegemist on adaptsiooniga BBC samanimelisest miniseriaalist "House of Cards". Sari linastub voogedastusteenuse Netflix kaudu.

Lõuna-Carolinast pärit demokraat Francis Joseph "Frank" Underwood (Kevin Spacey) jääb ilma välisministri kohast ja sepitseb võimupositsioonile pääsemiseks kavalat plaani. Teda aitab abikaasa Claire (Robin Wright), kes tegeleb heategevusega, kuid teeb seda üksnes võimu ja mõjujõu saamiseks. Mõlemad abikaasad on iseloomult kalgid, halastamatud ega kohku võimu nimel millestki tagasi. 

Eestis on sarja näidanud Eesti Televisioon nii põhikanalis kui ka ETV2-s.

Osatäitjad 
 Kevin Spacey – Francis J. "Frank" Underwood
 Robin Wright – Claire Underwood
 Michael Kelly – Douglas "Doug" Stamper
 Kate Mara – Zoe Barnes
 Corey Stoll – Peter Russo
 Mahershala Ali – Remy Danton
 Molly Parker – Jacqueline "Jackie" Sharp
 Michel Gill – Garrett Walker
 Gerald McRaney – Raymond Tusk

Viited 

Ameerika Ühendriikide draamasarjad
Netflixi telesaated
Poliitilised telesarjad